Broadford

Broadford (skotsk gælisk: An t-Àth Leathann) er sammen med den nærliggende Harrapool den nest største bosetningen på den skotske øya Skye i Indre Hebridene. Broadford ligger lokalisert i skyggen av fjellet Red Cuillin innenfor sognet Strath.«Details of Broadford», Gazetteer for Scotland.

En lang, buktende landsby som historisk sett består av noen få bygninger på hver side av elven Broadford River, de mange små bysamfunnene rundt den brede bukten har vokst sammen og Broadford strekker seg nå 2,4 kilometer rundt på sørsiden av bukten Broadford Bay. I henhold til beregningen av folketallet for midten av 2020 har landsbyen en bosetning på 1170 innbyggere.«Mid-2020 Population Estimates for Settlements and Localities in Scotland» . National Records of Scotland. 31. mars 2022. Det er en klar økning fra tilsvarende beregning i 2006 da det ble talt 620 innbyggere.«Mid-2006 Population Estimates for Settlements in Scotland» General Register Office for Scotland. 10. juli 2008. Arkivert fra originalen (Excel) 6. desember 2008. Besøkt 13. november 2008. Broadford har et rikt marint dyreliv, blant annet oter og av og til også spekkhoggere i bukta.

 Stedsnavn 
Som mange steder på Skye har opprinnelsen til stedsnavnet Broadford fra norrønt. For nordboerne fra hovedsakelig Norge var dette Breiðafjorðr – «den brede bukten».Gammeltoft, Peder (2007): «Scandinavian Naming-Systems in the Hebrides — A Way of Understanding how the Scandinavians were in Contact with Gaels and Picts?» i: Ballin Smith et al, s. 484 Det gæliske navnet An t-Àth Leathann er av moderne avledning som antar at siste element -ford betydde en elveovergang,Tàilleir, Iain Mac an: «Placenames» (PDF). Pàrlamaid na h-Alba. Arkivert fra originalen (PDF) den 23. september 2011.  hvilket det faktisk også gjør ved å være etymologisk beslektet.Ayto, John (1990): Dictionary of Word Origins, Bloombury, s. 236

 Referanser 

 Litteratur 
 Ballin Smith, Beverley; Taylor, Simon; Williams, Gareth (red.) (2007): West Over Sea: Studies in Scandinavian Sea-Borne Expansion and Settlement Before 1300. Leiden. Koninklijke Brill. ISBN 978-90-04-15893-1

 Eksterne lenker 


 Broadford, Undiscovered Scotland

Kategori:Landsbyer i Highland
Kategori:Indre Hebridene